Attar
Store norske leksikon,Historie,Verdens historie og samtidshistorie,Midtøsten,Midtøstens gamle kulturer
Attar, også kjent som Athratu, er en mannlig guddom, kjent fra Baal-eposet som var en del av Ugarit-funnene.
Etter guden Baals tragiske død velger gudinnen Athiratu/Ashera den grusomme guden Attar til å overta makten. Attar går opp på fjellet Sapan og setter seg på Baals trone, men hans hode når ikke opp til toppen av stolen, og hans føtter når ikke ned til fotskammelen. Han kan derfor ikke fylle Baals rolle og må stige ned fra tronen. Attar blir deretter konge over lavlandet.Attar er også kjent fra pre-islamsk sørarabisk religion, der Attar-kulten var svært utbredt. Attar var en mannlig versjon av den mesopotamiske gudinnen Inanna-Ishtar, og også hans symbol var planeten Venus. Litteratur Baal. Gudenes konge i Ugarit. Utvalg og innledende essay ved Jens Braarvig. Bokklubben 2008.